|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 24.aprīlī** | **Nr. GND/2025/306** |
|  | **(protokols Nr.10; 53.p.)** |

**Par būvniecības ieceres dokumentācijas izstrādi Gulbenes novada vidusskolas sporta zāles būvniecībai Līkā ielā 21, Gulbenē**

Gulbenes novada attīstības programmas 2025.-2030.gadam Investīciju plānā 2025.-2027.gadam ir noteikta ilgtermiņa prioritāte “IP1. Cilvēkresursu attīstība”, vidējā termiņa prioritāte “VTPC1. Izglītība, prasmes un kompetences” un rīcības virziens cilvēkresursu attīstībā “RVC1.1. Ilgtspējīga un efektīva izglītības ekosistēma”.

Gulbenes novada vidusskola ir lielākā skola novadā, kas atrodas Gulbenes pilsētā. Skolā mācās aptuveni 1100 skolēni. Šobrīd mācību process tiek nodrošināts vairākās ēkās: Līkā ielā 21, Skolas ielā 10 un Skolas ielā 12. Lai mācību procesa ietvaros nodrošinātu skolēniem sporta stundas, šobrīd tiek izmantota Gulbenes novada Sporta pārvaldes pārziņā esošā infrastruktūra : Gulbenes novada Sporta centrs, Gulbenes novada Sporta centra stadions, kas atrodas Skolas ielā 12 A, kā arī Bērzu sporta zāle, kas atrodas Vidus ielā 7.

Bērzu sporta zāle nav piemērota sporta stundu norisei vairāku iemeslu dēļ:

1. tā atrodas salīdzinoši tālu no Gulbenes novada vidusskolas ēkām līdz ar ko skolēniem uz sporta stundām ir jāmēro salīdzinoši liels attālums pa Gulbenes pilsētas ielām;
2. ēkā Līkā ielā 21 mācās skolēni no 1. līdz 6. klasei, kas rada papildus drošības riskus skolēniem, mērojot ceļu no skolas uz sporta zāli un atpakaļ;
3. tā ir salīdzinoši neliela;
4. tajā nav izbūvētas piemērotas ģērbtuves un higiēnas telpas;
5. tā ir nolietojusies, ēkas tehniskais stāvokli ir neapmierinošs, tāpēc nepieciešams veikt kapitālo remontu, kas varētu izmaksāt vairākus desmitus tūkstošus *euro* .

Jaunās sporta zāles būvniecības ieceres dokumentācijas izstrādi un būvniecību ir paredzēts finansēt no Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” līdzekļiem, gatavojot projekta pieteikumu.

Provizoriskās kopējās projekta izmaksas sastādīs 795 000 EUR (tajā skaitā PVN), tajā skaitā: būvniecības ieceres dokumentācijas izstrāde un autoruzraudzība ~ 50 000 EUR, būvuzraudzība ~ 45 000 EUR, būvniecība ~ 700 000 EUR.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos,” un Gulbenes novada pašvaldības domes apvienotās Attīstības un tautsaimniecības komitejas un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBALSTĪT būvniecības ieceres dokumentācijas izstrādi un būvniecību Gulbenes novada vidusskolas sporta zālei Līkā ielā 21, Gulbenē.

1. UZDOT Gulbenes novada Centrālās pārvaldes Finanšu nodaļai segt būvniecības ieceres dokumentācijas izstrādāšanai nepieciešamo priekšfinansējumu 50 000,- EUR apmērā no Gulbenes novada pašvaldības budžeta 2025.gadam paredzētajiem finanšu līdzekļiem.
2. Par būvniecības ieceres dokumentācijas izstrādāšanu atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.
3. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis